US-studente sê oor 'swart-gesig'-foto | Maroela Media
US-studente sê oor 'swart-gesig'-foto
Die studente van die Universiteit Stellenbosch (US) wat op 'n foto verskyn met swart gesmeerde gesigte, het gesê dit was nie hul bedoeling om enigiemand aanstoot te gee of te beledig nie.
Ross Bartlett, Mark Burman en Michael Weaver het 'n verklaring uitgereik nadat die foto wyd op sosiale media versprei is en die universiteit aangekondig het dat hy 'n ondersoek na die voorval van stapel gestuur het.
Volgens die studente het hulle op 20 September 'n vriend se 21ste verjaardagpartytjie bygewoon. Die tema van die partytjie was "Twinning" wat verwys na tweelinge wat ook wenners is. Bartlett en Burman het besluit om soos die tennissusters Venus en Serena Williams aan te trek. Weaver het 'n foto van hom saam met Bartlett en Burman op sosiale media geplaas.
"As jong Suid-Afrikaners is ons trots op die feit dat ons demokrasie ons toelaat om onsself uit te druk," het die drie studente in die verklaring gesê. "Dit was egter nooit ons bedoeling om enige persoon of groep mense aanstoot te gee of te beledig nie. Ons is bewus daarvan dat die voorval baie seer veroorsaak het by ons universiteit en die hele Suid-Afrika, en ons wil julle graag verseker dat daar absoluut geen kwaadwillige of rassistiese bedoeling was in wat ons gedoen het nie. Dit was 'n oordeelsfout en ons is jammer daaroor."
Die foto is ook op sosiale media versprei
US het vroeër gesê hy stel ondersoek in na die voorval. Volgens die universiteit keur hy enige optrede af "wat moontlik van sy studente, sy personeel en lede van die publiek kan aanstoot gee, en wat moontlik teenstrydig is met die Grondwet en die verwelkomende kampuskultuur wat die US wil bevorder".
swart gesig Universiteit Stellenbosch
As daar onnosel mense is wat deur ander se pret beledig voel dan MOET hulle maar. Steur julle nie aan sulke snert nie. Geniet jul jonkwees.
Moet die universiteit nie liewer hierdie tyd van die jaar konsentreer om studente met probleme voor die eindeksamens te help en admin en dinge reg te kry dat mense nie volgende jaar met regsitrasie hoef tou te staan nie? Nou wil hul ondersoek instel na twak. REGTIGWAAR!!
Ek dink regtig dis belaglik hierdie. Ek het gister (Woensdag) 'n swart man gesien in die Paarl wat sy gesig spierwit geverf het en dan so by die robots gedans het om geld te maak, so nou wil ek weet, wat is dan die verskil???? Hulle het mos geen rasistiese aanmerkings gemaak of enige so iets nie, hulle het maar net so aangetrek vir 'n partytjie?? Ek dink regtig dis belaglik. As dit beskou word as rassisme moet daardie man by die robot met die swart gesig ook beskou word as rassisme. Word groot mense. Daar is erger goed in… Lees meer »
Dis absoluut walglik om jou gesig swart te verf. Skors hulle!
Dis heeltemal normaal om jou kampus af te breek, dis jou reg om te staak. Almal aanvaar dit so.
(jammer, ek moes met sarkasme reageer)
Wanneer gaan anderskleuriges oor hul minderwaardigheidskompleks kom. Daar is ander belangrike sake soos moord en verkragting wat prioriteit behoort te geniet.